b"\n_START_ARTICLE_\nWendy Hiller\n_START_SECTION_\n\xc5\xbdivotopis\n_START_PARAGRAPH_\nWendy Hiller je, vlastitim izborom, bila uglavnom kazali\xc5\xa1na glumica. Po\xc4\x8dela je glumiti u kazali\xc5\xa1tu u Manchesteru ranih 1930-ih. Snimila je svega petnaestak filmova u razdoblju od 55 godina: prvi je bio Lancashire Luck iz 1937. godine, a posljednji Grofica Alice iz 1992. Zna\xc4\x8dajne uloge ostvarila je u Pygmalionu (1938.), Major Barbari (1941.) i I Know Where I'm Going! (1945.) _NEWLINE_Nakon 1945. Hiller je ve\xc4\x87inu uloga ostvarila u kazali\xc5\xa1tu, ali je upe\xc4\x8datljivom ulogom u filmu Odvojeni stolovi (1958.) priskrbila sebi Oscara za najbolju sporednu glumicu. Zna\xc4\x8dajnu ulogu je ostvarila uz Trevora Howarda u Sinovima i ljubavnicima (1960.) Pohvale je dobila i za ulogu u adaptaciji djela Agathe Christie, Ubojstvo u Orijent Expressu (1974.)_NEWLINE_Kao nagradu za svoja izuzetna dostignu\xc4\x87a na polju dramske umjetnosti, Hiller je 1971. godine primila britansku plemi\xc4\x87ku titulu. Premda krhkog zdravlja, do\xc5\xbeivjela je duboku starost. Umrla je u svom domu u Beaconsfieldu, 14. svibnja 2003."